Na temelju članka 54. stavak 1. Zakona o ustanovama (NN br. 76/93., 29/97.,47/99., 35/08.), članka 98. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18), te članka 80. Statuta Osnovne škole Ivanke Trohar, Fužine (Klasa:012-03/19-01/01, Ur.broj: 2112-39-2-12-19-01 od 02. travnja 2019. godine ), Školski odbor Osnovne škole Ivanke Trohar, Fužine na 31. sjednici održanoj 04. studenog 2019. godine, donosi sljedeće

 **I. IZMJENE**

**STATUTA**

**OSNOVNE ŠKOLE IVANKE TROHAR FUŽINE**

Članak 1.

U Statutu Osnovne škole Ivanke Trohar Fužine od 02. travnja 2019. u članku 4. stavku 3. **brišu se riječi** : ,,**Pri Školi djeluje Odjel predškolskog odgoja i obrazovanja temeljem Rješenja Županijskog ureda za prosvjetu, kulturu, informiranje, šport i tehničku kulturu, ( Klasa: UP/I-601-02/00-01/01 , Ur.broj: 2170-02/03-00-01 od 19. 01.2000.) Osnivač Odjela predškolskog odgoja i obrazovanja pri Školi je Općina Fužine temeljem Ugovora ( Klasa: 601-01/98-01/8, Ur.broj: 2112-03-98-2 od 30. 09.1998.), te se na Odjel ne odnose osnivačka prava i obveze osnivača Škole, odnosno Primorsko – goranske županije,,.**

Članak 2.

1. U članku 9. stavku 1. Statuta **brišu se riječi**: **,,Pored programa za redovito obrazovanje djece i mladih, Škola obavlja i program predškolskog odgoja i obrazovanja,,.**

Članak 3.

U članku 13. stavku 3. Statuta **brišu se riječi**: **,,Za ostvarivanje programa predškolskog odgoja i obrazovanja radno vrijeme se raspoređuje prema potrebama djece i njihovih roditelja, građana i drugih javnih osoba u pet radnih dana,,.**

Članak 4.

U članku 25. Statuta stavak 2. **briše se : ,,U odjelu predškolskog odgoja i obrazovanja ostvaruje se program njege, odgoja, naobrazbe, zdravstvene zaštite, prehrane i socijalne skrbi djece predškolske dobi, program za djecu s teškoćama u razvoju, program za darovitu djecu predškolske dobi, program odgoja i naobrazbe djece u godini prije polaska u osnovnu školu,**

**program ranog učenja stranih jezika i drugi programi umjetničkog, kulturnog, vjerskog i sportskog sadržaja.**

**Programi su prilagođeni razvojnim potrebama djece, te njihovim mogućnostima i sposobnostima,,.**

Članak 5.

U članku 80. stavku 1. alineja 7. Statuta brišu se riječi: **,,donosi kurikulum, godišnji plan i program rada odjela predškolskog odgoja i obrazovanja pri osnovnoj školi Ivanke Trohar,,**

Članak 6.

Ove izmjene i dopune Statuta stupaju na snagu danom objave na oglasnoj ploči Škole.

